Kuzingirwa kwa Amida

Kuzingirwa kwa Amida lilikuwa shambulio la kijeshi dhidi ya mji wa Amida (leo Diyarbakır, Uturuki) ulioko mpakani mwa Dola la Roma na Dola la Wasasani. Lilifanyika mwaka 359 BK ambapo jeshi la Wasasani chini ya mfalme Shapur II lilivamia Dola la Roma Mashariki. Shapur alitaka kutumia kutokuwepo kwa Kaisari wa Kirumi Constantius II ambaye alikuwa anashughulikia mambo katika sehemu ya magharibi ya Dola.

Mji wa Amida ulitekwa, lakini faida kimkakati ilikuwa ndogo. Ammianus Marcellinus, afisa wa jeshi la Kirumi, alitoa maelezo makini ya kuzingirwa huko katika kazi yake (Res Gestae). Ammianus alihudumu chini ya Ursicinus, Magister Equitum (mkuu wa farasi) wa Mashariki, wakati wa matukio ya kuzingirwa.John Harrel, Nisibis War, p. 148.

 Marejeo 

Jamii:359
Jamii:Historia ya Uturuki
Jamii:Historia ya Uajemi